Capitale variabile
Capitale variabile (v) in doctrina Caroli Marx designat illam partem capitalis quae collocatur in emptionem facultatis laborandi, quam facultatem conductores vel capitalistae a laboratoribus emunt. Operariorum merces est pretium illius mercis quae est facultas laborandi. Valor huius mercis consistit sumptibus qui operariis sunt ut viverent et prolem educerent. Capitale variabile opponitur capitali constanti. Capitale variabile ita nominatur quia eo plus valoris - id est valor novus - creatur quo longius operarii in fabrica laborant. Plusvalor creatur si in fabrica valor creatur qui est maior quam valor illius mercis quae est facultas laborandi.